OpenLLM-France/wikimedia huggingface dataset:
# Cal Macià (Calafell)

Cal Macià és un edifici de Calafell (Baix Penedès) protegit com a bé cultural d'interès local.

## Descripció

Es tracta d'un immoble entre mitgeres, d'una sola crugia i planta de forma irregular, amb planta baixa, tres plantes pis i un àtic. La coberta és de dues vessants amb el carener paral·lel a la façana, la qual és orientada a sud. Una part de la coberta és plana i forma un terrat. A la planta baixa hi ha un portal d'arc carpanell, de pedra treballada amb la data 1867 a la clau. Al primer pis hi ha un balcó, al segon hi ha una finestra i un balcó i, al tercer, dues finestres. Les llosanes dels balcons són de pedra motllurada i les clavellineres de les finestres també de pedra tallada, tenen motius decoratius de tipus geomètric. Les obertures estan emmarcades per una faixa de secció rectangular. A la part superior de la façana hi ha una cornisa amb una canal feta amb elements de terrissa. La façana és arrebossada i pintada de colors terrosos. A l'interior de la planta baixa, a l'angle sud-oest, hi ha un pou. L'escala és situada a la paret central de la planta.
El sistema constructiu és de tipus tradicional amb murs de càrrega i sostres unidireccionals de bigues de fusta. La volta de l'escala és de rajola. La coberta és de bigues de fusta i teula àrab. Probablement els murs són de maçoneria unida amb morter de calç i les obertures de maó massís. El portal, les llosanes dels balcons i les clavellineres de les finestres són fetes amb pedra tallada d'origen local.

## Referències

* 1 2 «Cal Macià». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 setembre 2016].
# Campionat d'Espanya de motociclisme de velocitat 2013

La temporada de 2013 del Campionat d'Espanya de Motociclisme de Velocitat, denominat oficialment CEV Repsol, fou la 64a edició d'aquest campionat, organitzat per la RFME en col·laboració amb Dorna Sports. El calendari oficial constava de 9 proves puntuables. 4 de les proves programades es disputaren als Països Catalans: Circuit de Barcelona-Catalunya a Montmeló (dos dies) i Circuit Ricardo Tormo a Xest (dos dies).

## Classificació final
### Moto3

| Posició | Pilot | Motocicleta | Punts |
| 1 | Fabio Quartararo | Honda | 115 |
| 2 | Marcos Ramírez | KTM | 114 |
| 3 | Adrián Martín | Kalex-KTM | 108 |
| 4 | María Herrera | KTM | 102 |
| 5 | Alejandro Medina | KTM | 101 |
| 6 | Jorge Navarro | MIR Racing | 97 |
| 7 | Bryan Schouten | ? | 92 |
| 8 | Andrea Migno | ? | 48 |
| 9 | Wayne Ryan | ? | 45 |
| 10 | Albert Arenas | ? | 42 |

### Moto2

| Posició | Pilot | Motocicleta | Punts |
| 1 | Román Ramos | Ariane | 173 |
| 2 | Alejandro Mariñelarena | Kalex | 167 |
| 3 | Hafizh Syahrin | Kalex | 155 |
| 4 | Jesko Raffin Giménez | Kalex | 104 |
| 5 | Russell Gómez | ? | 91 |
| 6 | Santiago Hernández | Kalex | 77 |
| 7 | Miguel Angel Poyatos | ? | 71 |
| 8 | Andrés González | ? | 49 |
| 9 | Oscar Climent | MIR Racing | 47 |
| 10 | Edgar Pons | Kalex | 42 |

### Stock Extreme

| Posició | Pilot | Motocicleta | Punts |
| 1 | Xavier Forés | Ducati | 201 |
| 2 | Carmelo Morales | Kawasaki | 161 |
| 3 | Ivan Silva | BMW Motorrad | 158 |
| 4 | Adrián Bonastre | Suzuki | 90 |
| 5 | Enric Ferrer | BMW Motorrad | 83 |
| 6 | Antonio J. Alarcos | Kawasaki | 80 |
| 7 | Santiago Barragán | Suzuki | 78 |
| 8 | Robertino Pietri Chiossone | Kawasaki | 68 |
| 9 | Héctor Faubel | BMW Motorrad | 65 |
| 10 | Marcos A. Solorza | Kawasaki | 54 |

## Categories inferiors

| Categoria | Campió | Motocicleta | Punts |
| Superstock 600 | Miquel Pons | Yamaha | 157 |
| Stock Extreme-Pri | Francisco J. Alviz | Kawasaki | 151 |

## Classificació per marques
### Moto3

| Posició | | Punts |
| 1 | KTM | 327 |
| 2 | Kalex-KTM | 200 |
| 3 | Honda | 198 |
| 4 | MIR Racing | 121 |
| 5 | TSR | 46 |
| 6 | Mahindra | 10 |

### Moto2

| Posició | Marca | Punts |
| 1 | Kalex | 361 |
| 2 | Ariane | 248 |
| 3 | Moriwaki | 97 |

### Stck600

| Posició | Marca | Punts |
| 1 | Yamaha | 359 |
| 2 | Kawasaki | 243 |
| 3 | Suzuki | 25 |
| 4 | Honda | 13 |

### Stock Extreme

| Posició | Marca | Punts |
| 1 | Kawasaki | 276 |
| 2 | BMW Motorrad | 243 |
| 3 | Ducati | 212 |
| 4 | Suzuki | 196 |
| 5 | Honda | 8 |
| 6 | Yamaha | 0 |

## Referències

* «CEV Repsol - Clasificación Final / Final Standings» (PDF) (en castellà i anglès). fedemoto.info. RFME, 24-11-2013. Arxivat de l'original el 16 de juny 2023. [Consulta: 21 agost 2015].
# Can Ribes (Bigues)

Can Ribes o Can Ribes de Montbui, és una de les masies històriques de l'antiga parròquia rural de Sant Mateu de Montbui, agregada ja d'antic al poble de Bigues, en el terme municipal de Bigues i Riells, a la comarca catalana del Vallès Oriental. És en el sector sud-oest del terme, a tocar del terme municipal de Santa Eulàlia de Ronçana, en el vessant sud-est del Puig Alt, i a l'esquerra del Torrent de Can Ribes, que s'inicia a prop i al sud-oest de la masia. Té a prop i al nord-oest les masies de Can Viver i de Can Carreres, i al sud-est, la de Can Martí, ja en el terme veí de Santa Eulàlia de Ronçana.
Actualment convertida en casa de colònies i eventual restaurant, les seves instal·lacions de caràcter agropecuari han estat quasi totes substituïdes per l'atenció als grups escolars, principalment, que hi van a fer estades. Tot i així, manté encara una petita activitat agrària i ramadera. A l'interior de l'edificació principal de la masia hi ha la capella de Sant Jordi.
En el seu entorn subsisteixen els Boscos de Can Ribes, que ocupen tot el vessant sud-oriental del turó esmentat.
Està inclosa en el Catàleg de masies i cases rurals de Bigues i Riells.

## Referències

* ↑ Catàleg de masies i cases rurals

## Enllaços externs

* Can Ribes en el seu entorn, a l'Institut Cartogràfic de Catalunya
# Can Ribes (Cànoves i Samalús)

Can Ribes és una obra de Cànoves i Samalús (Vallès Oriental) inclosa a l'Inventari del Patrimoni Arquitectònic de Catalunya.

## Descripció

Edifici aïllat d'estructura complexa, consta de planta baixa i pis. La coberta és mixta. Possiblement la casa antiga, orientada a migdia, es va ampliar per la banda de ponent. La façana de l'edifici antic té un portal adovellat d'arc de mig punt i al seu damunt una finestra d'arc el·líptic amb calats lobulats a l'interior i decoracions a l'imposta, al damunt hi ha un relleu de persona estirada. Aquest cos d'edificacions està cobert amb una sola vessant.

## Història

Masia que es troba dins l'antic terme de Cànoves. Es troba esmentada en el fogatge de 1553 i llavors era habitada per Pere Riba. La casa té moltes transformacions difícils de datar però la part més antiga respon a esquemes del segle xvi.

## Referències

* 1 2 «Can Ribes». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 juny 2020].
# Campionat del món de ciclisme en pista de 1895

El Campionat Mundial de Ciclisme en Pista de 1895 es va celebrar a Colònia (Imperi Alemany) del 17 al 19 d'agost de 1895. Per primer cop es disputaven proves per a professionals. En total es va competir en 4 disciplines, 2 de professionals i 2 d'amateurs.

## Resultats
### Professional

| Prova | | | |
| Velocitat individual | Robert Protin Bèlgica | George A. Banker Estats Units | Émile Huet Bèlgica |
| Darrere moto | Jimmy Michael Regne Unit | Henri Luyten Bèlgica | Hans Hofmann Imperi Alemany |

#### Amateur

| Prova | | | |
| Velocitat individual | Jaap Eden Països Baixos | Christian Ingemann Petersen Dinamarca | Jean Schaaf Imperi Alemany |
| Darrere moto | Mathieu Cordang Països Baixos | Kees Witteveen Països Baixos | Wilhelm Henie Noruega |

## Medaller

| Pos. | País | Or | Plata | Bronze | Total |
| 1 | Països Baixos | 2 | 1 | 0 | 3 |
| 2 | Bèlgica | 1 | 1 | 1 | 3 |
| 3 | Regne Unit | 1 | 0 | 0 | 1 |
| 4 | Dinamarca | 0 | 1 | 0 | 1 |
| - | Estats Units | 0 | 1 | 0 | 1 |
| 6 | Imperi Alemany | 0 | 0 | 2 | 2 |
| 7 | Noruega | 0 | 0 | 1 | 1 |

## Enllaços externs

* Resultats a la web de l'UCI
* World Championship Track Cycling (anglès)
# Can Carreter Vinyoles

Can Carreter Vinyoles és una masia del municipi d'Aiguaviva (Gironès). Està situada a la zona dels Rajolers, actualment a pocs metres de la pista de l'Aeroport de Girona - Costa Brava. És una obra inclosa en l'Inventari del Patrimoni Arquitectònic de Catalunya.

## Descripció

L'actual edificació ve marcada per les darreres obres de conservació i condicionament que es van dur a terme al voltant del 1948, en què respectant la configuració interior es van alterar les obertures de façana i fins i tot retirar els marc de pedra que resten hora d'ara disperses per l'era. Encara podem veure la típica tipologia de tres cossos i el vessant del teulat als laterals de la façana principal.

## Referències

* 1 2 «Can Carreter Vinyoles». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 7 novembre 2014].
# Can Carreter

«Can Carreter» té aquests significats:
* Can Carreter o Cal Carreter (Fogars de la Selva), antic mas al terme de Fogars de la Selva
* Can Carreter (Amer), edifici medieval d'Amer (Selva)
* Can Carreter (Montmeló), masia de Montmeló (Vallès Oriental)
* Can Carreter de la Dent, edifici al poble de Salitja, al municipi de Vilobí d'Onyar (Selva)
* Can Carreter Vinyoles, masia a la zona dels Rajolers del municipi d'Aiguaviva (Gironès)
# Canhac

«Canhac» té aquests significats:
* Canhac (Alta Garona), comú llenguadocià al Lauragués (departament de l'Alta Garona, regió d'Occitània, França)
* Canhac (Tarn), comú al departament del Tarn (Occitània)
* Canhac del Causse, comú al departament d'Òlt (Occitània)
# Cangzhou

* No s'ha de confondre amb Changzhou o Chaozhou.
Cangzhou (xinès: 沧州, tsang-joe) és una ciutat a nivell de prefectura a l'est de la província de Hebei, a la República Popular de la Xina. Al cens de 2020, l'àrea urbanitzada (o metropolitana) de Cangzhou formada pels districtes de Yunhe, Xinhua i el comtat de Cang, en gran part conurbat, tenia 1.421.843 habitants, mentre que la prefectura tenia una població de 7.300.783 habitants. Es troba a uns 90 quilòmetres de la ciutat portuària de Tianjin i a 180 km de Pequín.

## Història

Es creu que Cangzhou va ser fundada durant el període de les Dinasties Meridionals i Septentrionals (420−589 dC).

## Economia

El centre urbà de Cangzhou és una ciutat molt industrial, però el territori administratiu de la ciutat també inclou zones fortament agrícoles, i és molt coneguda a la Xina pels seus gínjols i peres (exportades amb el nom de Tianjin Ya Pear). El jaciment petrolier del nord de la Xina es troba a la jurisdicció de la ciutat de Cangzhou. Cangzhou també inclou un gran port pesquer i el port de Huanghua, que exporta carbó. Entre les empreses internacionals destacades ubicades a Cangzhou hi ha Hyundai (Japó) i Hage Fittings und Flanschen GmbH (Alemanya) (Hage Fluid Control Technology (Hebei) Co., Ltd Joint Venture).

## Geografia

Cangzhou es troba a l'est de Hebei, immediatament al sud de Tianjin, prop de la costa del mar de Bohai de l'oceà Pacífic. Les ciutats frontereres a nivell de prefectura són Hengshui al sud-oest, Baoding a l'oest i Langfang al nord.

### Clima

Cangzhou té un clima continental humit/clima semiàrid de quatre estacions, influït pel monsó (Köppen BSk/Dwa), amb hiverns freds i secs i estius calorosos i humits. La temperatura mitjana mensual de 24 hores oscil·la entre -3,2 °C al gener i 27,2 °C al juliol, mentre que la mitjana anual és de 13,25 °C. La majoria de les precipitacions anuals de 541 mm es produeixen només al juliol i a l'agost. Amb un possible percentatge de sol possible mensual que va del 49% al juliol al 65% a l'octubre, la ciutat rep 2.663 hores de sol anualment.

## Transport

Es troba a la línia de ferrocarril Beijing-Xangai.
L'autopista G1811 Huanghua-Shijiazhuang connecta Cangzhou amb Shijiazhuang, la capital de la província, i està enllaçada amb Pequín a través de l'autopista G2 Beijing-Shanghai i de l'autopista G3 Beijing-Taipei i amb Shanghai a través de la G2. El port de Huanghua de Cangzhou és el final d'un principal ferrocarril de transport de carbó xinès, el ferrocarril de Shuohuang. Altres carreteres importants que donen servei a l'àrea urbana de Cangzhou són les carreteres nacionals de la Xina 104 i 307.
Els principals aeroports situats més a prop de Cangzhou inclouen l'Aeroport Internacional de Pequín i l'aeroport de Tianjin.
El Gran Canal passa directament per Cangzhou, i un districte de Cangzhou (districte de Yunhe) porta el seu nom.
# Can Pagès (Sabadell)

* Per a altres significats, vegeu «Can Pagès».
Can Pagès és una masia situada al rodal de Sabadell, edificada en un replà a la dreta del torrent de Colobrers o de la Tosca, just quan surt de la gorja que l'ha encinglerat fins a darrere la casa. L'edifici no ofereix cap tret remarcable; és un conjunt d'edificacions obrades al llarg d'anys, forçades sempre per raons de necessitat i de servei. Actualment la masia funciona com a restaurant.
Un descendent de Can Pagès va establir la masia taverna a rampeu del camí de carro que anava de Sabadell a Castellar del Vallès; taverna on paraven les tartanes i hi feien "pa i trago", abans d'envestir el camí, en ambdós sentits, que començaven al peu mateix de la casa.
Can Pagès s'abasta de l'aigua que surt d'una profunda mina, anomenada font de Can Pagès, que anys abans rajava darrere la casa i actualment ho fa al peu mateix de la façana, i és molt concorreguda per gent que va proveir-se'n per a les necessitats domèstiques. Una part de l'aigua d'aquesta mina va a un petit viver de truites de riu que proveeixen la cuina del restaurant.

## Bibliografia

* Ricard Molins Romeu. Fonts i mines del rodal de Sabadell. Segona edició en facsímil patrocinada per Aigües Sabadell. Sabadell: 2009. Fundació Ars. ISBN 978-84-89991-24-8.
# Cantons dels Alts Pirineus

Els Cantons dels Alts Pirineus són 34 i s'agrupen en tres districtes:
* Districte d'Argelèrs de Gasòst (6 cantons) sotsprefectura Argelès-Gazost: Cantó d'Argelèrs de Gasòst - Cantó d'Aucun - Cantó de Lorda-Est - Cantó de Lorda-Oest - Cantó de Lus e Sent Sauvaire - Cantó de Sent Pèr de Bigòrra
* Districte de Banhèras de Bigòrra (9 cantons) sotsprefectura Banhèras de Bigòrra: Cantó d'Arreau - Cantó de Banhèras de Bigòrra - Cantó de La Barta de Nestés - Cantó de Bordères-Louron - Cantó de Campan - Cantó de Lanamesa - Cantó de Maulion de Varossa - Cantó de Sent Laurenç de Nestés - Cantó de Vièla d'Aura
* Districte de Tarba (19 cantons) prefectura de Tarba: Cantó d'Aureilhan - Cantó de Bordères-sur-l'Échez - Cantó de Castelnau-Magnoac - Cantó de Castelnau-Rivière-Basse - Cantó de Galan - Cantó de Laloubère - Cantó de Maubourguet - Cantó d'Ossun - Cantó de Pouyastruc - Cantó de Rabastens-de-Bigorre - Cantó de Séméac - Cantó de Tarbes-1 - Cantó de Tarbes-2 - Cantó de Tarbes-3 - Cantó de Tarbes-4 - Cantó de Tarbes-5 - Cantó de Tournay - Cantó de Trie-sur-Baïse - Cantó de Vic-en-Bigorre
# Capoquer

El capoquer (Ceiba pentandra) és un arbre tropical conreat per la seva fibra, el capoc.
L'arbre és originari de l'Amèrica central, on és conegut amb els noms de ceiba i kapok, i té una gran importància en la cultura i el folklore maies.

## Descripció

És un arbre gran, de 60 a 70 m d'alt. El tronc pot fer més de 3 metres de diàmetre. Té fulles compostes palmades de 5 a 9 folíols cadascú de fins a 20 cm de llarg. Els fruits, de 15 cm, tenen fibra a l'interior.
És conreat a l'Àsia, especialment a Java, Malàisia i arreu d'Indonèsia, però també a les Filipines i a l'Amèrica del Sud.
La ceiba és l'arbre nacional de Puerto Rico i de Guatemala.

## Característiques de la fibra

La seva és una fibra lleugera, resistent, altament inflamable i resistent a l'aigua. El capoc no es pot teixir, però serveix com a material per a omplir (coixins, matalassos, etc.) i com a aïllant.
# Capote (cràter)

Capote és un cràter d'impacte en el planeta Mercuri de 88 km de diàmetre. Porta el nom de l'escriptor estatunidenc Truman Capote (1924-1984), i el seu nom va ser aprovat per la Unió Astronòmica Internacional el 2013.

## Referències

* ↑ «Capote». Gazetteer of Planetary Nomenclature. United States Geological Survey, 07-10-2016. [Consulta: 31 maig 2017].

## Vegeu també

* Llista de cràters de Mercuri
# Cantó de Montembuòu

El cantó de Montembuòu és un cantó francès del departament del Charente, situat al districte de Confolent. Té 12 municipis i el cap és Montembuòu.

## Municipis

* Cherves Chastelars
* Lesinhac
* Lo Lindois
* Massinhac
* Maseròlas
* Montembuòu
* Mausom
* Rossinas
* Sent Aitòre
* Sauvanhac
* Vernuelh
* Vitrac

## Història

Llista dels consellers generals successius :
| Data d'elecció | Identitat | Partit |
| 1945-1958 | M. Besse | radical |
| 1958-1976 | M. Colombier | UDR |
| 1976-2001 | Claude Marsaud | PS |
| 2001-2008 | Jean-Pierre Compain | RPR, després UMP |
| 2008- | Jean-Pierre Montauban | Divers gauche |
| les dades anteriors no són pas conegudes ||||
# Cantó de Montclar de Carcin

El cantó de Montclar de Carcin és un cantó francès del departament de Tarn i Garona, situat al districte de Montalban. Té 5 municipis i el cap és Montclar de Carcin.

## Municipis

* Borniquèl
* Ginebrièras
* Montclar de Carcin
* Puèggalhard de Carcin
* La Salvetat e Bèlmontet

## Història

Llista dels consellers generals successius :
| Data d'elecció | Identitat | Partit | Qualitat |
| 1985- | Jean-Paul Albert | Divers droite, després UMP | |
| les dades anteriors no són pas conegudes ||||
# Capdevila

«Capdevila» té aquests significats:
** Rasa de Capdevila, torrent afluent del Cardener
* Biografies:
** Andreu Capdevila i Puig (Cardedeu, 1894 - Rennes, Bretanya, 1987), sindicalista català
** Arturo Capdevila (Còrdova, 1889 — Buenos Aires, 1967), escriptor, jurista, professor i historiador argentí
** Carles Capdevila, diversos personatges
** Carme Capdevila i Palau (la Floresta, 1954), política catalana
** Jaume Capdevila i Herrero (Berga, 1974), conegut pel seu pseudònim Kap, il·lustrador i caricaturista
** Joan Capdevila i Méndez (1978, Tàrrega), futbolista dels anys 2000
** Joaquim Capdevila i Gaya (1944, Barcelona), orfebre i joier català
** Josep Maria Capdevila i Balanzó (Olot, 1892 - Banyoles, 1972), escriptor i filòsof català
** Josep Sergi Capdevila i Querol, més conegut com a Sergio Dalma (Sabadell, 1964), cantant català
** Llorenç Capdevila i Roure (Alpicat, 1969) escriptor català
** Lluís Capdevila i Vilallonga (Barcelona, 1895 - Andorra la Vella, 1980), escriptor, periodista i llibretista de sarsueles
** Manuel Capdevila, diversos personatges
** Maria Montserrat Capdevila d'Oriola (Cabestany, Rosselló, 1905), matemàtic francesa
** Marina Capdevila (Falset, 1986), il·lustradora i muralista catalana
** Montserrat Capdevila i Tatché (Sabadell, 1966), política catalana
** Roser Capdevila i Valls (Barcelona, 1939), il·lustradora catalana, coneguda per ser la creadora de "Les Tres Bessones"
** Salvador Capdevila i Bas (Santa Coloma de Farners, 1946), advocat i polític català
** Vicenç Capdevila Cardona (l'Hospitalet de Llobregat, 1936), polític català
# Cap d'esquadró (pel·lícula)

Cap d'esquadró (títol original en anglès: Wing Commander) és una pel·lícula estatunidenca dirigida per Chris Roberts, estrenada el 1999. És una adaptació d'un videojoc d'Origin Systems a la pantalla gran (1990).

## Argument

L'any 2654, la Confederació que governa a la humanitat està a punt per declarar la guerra als Kilrathi, una raça extraterrestre de criatures mig homes mig fefins que pretén envair la Terra. Un esquadró format per tres joves pilots serà l'equip que haurà de fer front a tan temible enemic. Els Kilrathis organitzen un atac sorpresa contra una base de la confederació terrestre, Pegasus. Els agressors s'apoderen del sistema central de navegació, el "Navcom", que permet calcular les vies d'accés directe a la Terra. Una nau intervé per intentar prendre l'última nau de guerra encara present a la zona atacada, abans d'alertar la Terra.

## Repartiment

* Tchéky Karyo: James Taggart
* David Warner: Geoffrey Tolwyn
* David Suchet: Jason Sansky
* Freddie Prinze Jr.: Christopher Blair
* Matthew Lillard: Todd Marshall
* Saffron Burrows: Devereaux
* Jürgen Prochnow: Paul Gerald
* Ginny Holder: Forbes
* Hugh Quarshie: Obutu
* Ken Bones: Bill Wilson

## Al voltant de la pel·lícula

* Chris Roberts, el realitzador del film, és també el del vídeojoc Wing Comander.
* La veu de Merlin és la de l'actor Mark Hamill, qui interpretava el personatge de Christopher Blair al vídeojoc.

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > Cap d'esquadró». [Consulta: 9 març 2018].
* ↑ «Movie Review -- FILM REVIEW; Gee, Commander, You're Cute When You Fight Green Aliens - NYTimes.com» (en anglès). [Consulta: 9 març 2018].
* ↑ «Wing Commander (1999)». [Consulta: 9 març 2018].
# Capsigrany bucèfal

El capsigrany bucèfal (Lanius bucephalus) és un ocell de la família dels Lànids (Laniidae).

## Hàbitat i distribució

Camp obert i encara ciutats del sud-est de Sibèria, Sakhalín, sud de les illes Kurils, nord-est de la Xina, Corea, Japó i les illes Izu.

## Referències

* ↑ «Capsigrany bucèfal». Cercaterm. TERMCAT, Centre de Terminologia. Rev. 15-1-2021 (català)
# Casa Xampeny

La Casa Xampeny és una obra racionalista de Ribes de Freser (Ripollès) protegida com a Bé Cultural d'Interès Local.

## Descripció

Habitatge unifamiliar aïllat estructurat a partir de dues geometries a 45 graus per crear un espai unitari, on cada habitació està coberta per cels rasos, disposats mantenint la identitat de cada estança. Una sola coberta a dos aiguavessos se superposa de manera independent al sistema mural, i el seu límit queda retallat per la intersecció amb els tancaments perimetrals.

## Història

La casa Xampeny va ser dissenyada simultàniament a la casa Campaña. Ambdues se situen en el llindar de la Cerdanya, en un vessant pendent pronunciat. I són un bon exemple de l'arquitectura moderna de Josep Maria Sostres.

## Referències

* 1 2 «Casa Xampeny». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 11 maig 2021].
# Casa Vélez

La Casa Vélez, coneguda també con Can Velas, era una finca que ocupava la part nord-est del Baix Guinardó, propietat dels marquesos de Vélez. La Torre encara conserva una part a l'interior de l'actual Escola del Cardenal Spinola a l'avinguda Mare de Déu de Montserrat. Tenia una gran extensió i en la zona hi havia uns forns de calç. Francesc Vilà de Casanovas, propietari de la finca l'any 1858, va voler urbanitzar-la fins als carrers Sant Ciril i de la Bona Sort que varen existir fins a l'obertura del Cinturó de Ronda.

## Referències

* ↑ Rutes històriques pel Districte d'Horta-Guinardó